
HASZNÁLATI UTASÍTÁS ADATLAPOK:

CLASS 3R LÉZERTERMÉK. INFRAVÖRÖS FÉNYVETŐ, ZSEBLÁMPA (MSZ EN 60825-1)
[image: ]VESZÉLY! A LÉZER SUGÁR LÁTHATATLAN!
VCSEL: 940 nm 
Max. kimeneti teljesítmény: < 5 mW 
Ne nézzen közvetlenül a lézer sugárba vagy a lencsébe!
Soha ne irányítsa szem felé!Nagy-Technika 940D.
VCSEL LÉZERDIÓDÁS INFRAFÉNYVETŐ ZSEBLÁMPA

Tilos a lézer sugarat közvetlenül optikaieszközzel
 vizsgálni! / pl: Nagyító. /
Gyermekektől elzárva tartandó!
A közvetlen sugárzás szemkárosodást okozhat!www.nagytechnika.hu

[image: ]Szigorúan tilos a készüléket szétszerelni, vagy megbontani! Kerülje a lézersugárral való érintkezést, mert a burkolat nélküli közvetlen Class 3R lézersugárzás azonnali látáskárosodást okozhat!
Hulladékkezelés (WEEE): Elektromos hulladék. Tilos a háztartási szemétbe dobni, kijelölt 
gyűjtőhelyen kell leadni!





Nagy-Technika 940D.     VCSEL LÉZERDIÓDÁS INFRAFÉNYVETŐ ZSEBLÁMPA
HASZNÁLATI UTASÍTÁS ÉS BIZTONSÁGTECHNIKAI ÚTMUTATÓ
1. MŰSZAKI JELLEMZŐK ÉS JOGI BESOROLÁS
· Fényforrás típusa: VCSEL Lézerdióda 
· Hullámhossz: 940 nm (az emberi és állati szem számára teljesen láthatatlan)
· Hatótávolság: Akár 1000 méter (összefókuszált fénysugárnál, megfelelő éjjellátó készülék használatával)
· Tubus átmérője: 28 mm
· Védettségi szint: IP65 (por- és fröccsenő víz elleni védelem; vízbe nem meríthető)
· Szabványossági besorolás: A készülék az MSZ EN 60825-1 szabvány szerint Class 3R lézerosztály.

2. AKKUMULÁTOR BEHELYEZÉSE ÉS ÁRAMELLÁTÁS
· Akkumulátor típusa: 1 db 18650-es típusú tölthető lítium-ion (Li-ion) akkumulátor (nem tartozék). A stabil működéshez jó minőségű, kapacitású akkumulátor szükséges. (ajánlott minimum tömeg: 49g).
· Figyelem: A nem megfelelő minőségű, zárlatos vagy fizikai sérült, alacsony kapacitású akkumulátorok használata károsíthatja a készüléket, az ebből eredő meghibásodásokra a jótállás nem terjed ki!
· Behelyezés:
1. Csavarja le a lámpa hátsó zárókupakját!
2. Az akkumulátort a pozitív (+) pólusával a lámpafej felé (előre) mutatóan helyezze be.
3. Ügyeljen arra, hogy a menetnél lévő gumi „O”-gyűrű ne mozduljon el (ez biztosítja a vízállóságot).
4. Csavarja vissza szorosan a zárókupakot!
3. ÜZEMELTETÉS ÉS FUNKCIÓK
· Be- és kikapcsolás: Nyomja meg a zárókupakon található kapcsolót halk kattanásig. A kapcsoló a véletlen bekapcsolás ellen oldaltakarással biztosított. A működést a kapcsolón lévő zöld színű jelzőfény világítása jelzi. A kikapcsoláshoz nyomja meg újra a gombot!
· Fényerő állítása (Dimmer): A potméter kapcsoló forgatásával a kibocsátott fény ereje 10% és 100% között fokozatmentesen szabályozható. A kapcsoló memória funkcióval rendelkezik: újraindításkor a legutolsó kikapcsolási fényerővel lép működésbe.
· Fókuszálás (Zoom): A lámpafej hosszirányú előre-hátra tolásával és enyhe forgatásával a fénysugár szűkíthető vagy szélesíthető. Ez a kialakítás stabil, így lövéskor vagy rázkódáskor sem állítódik el.
4. FELSZERELÉS ÉS POZICIONÁLÁS
· Rögzítés: A 28 mm-es tubus kompatibilis a Nagy-Technika gömbcsuklós szerelékével, a Nagy-Technika Weaver sínes gyűrűvel, valamint minden szabványos Weaver és Picatinny sínnel.
· Fénysugár beállítása: Az optimális megvilágításhoz a fénysugár pozicionálása szükséges!
1. Állítsa az infrafényvetőt a legszűkebb fénysugárra!
2. Gömbcsuklós szerelék használata esetén lazítsa meg a rögzítőcsavarokat!
3. Állítsa be az infrafényvető irányát úgy, hogy az éjjellátó kijelzőjén látható képen a fénysugár középre essen, az összefókuszált fénysugár alsó harmadában pedig a szálkereszt legyen látható!
4. Húzza meg szorosan a csavarokat. Időközönként ellenőrizze a csavarok feszességét, hogy a lövés visszarúgása ne mozdítsa el a fényvetőt!
5. JOGI ÉS BIZTONSÁGI ELŐÍRÁSOK
Szemvédelem és lézerbiztonság
Bár a 940 nm-es fény az emberi és állati szem számára láthatatlan, közvetlenül a működő lámpába nézni tilos és életveszélyes! A láthatatlan lézersugárzás súlyos szaruhártya- vagy retinakárosodást okozhat anélkül, hogy pislogási reflexet váltana ki!
· Működés ellenőrzése: Az infrafényvető működését kizárólag éjjellátó készülékkel, vagy egy okostelefon fényképezőgépén keresztül ellenőrizze! Ha a telefont fényképezési módba kapcsolja, és az infrafényvetőt a kamera lencséje elé helyezi, a telefon kijelzőjén keresztül kékes-lilás fényként látható a kibocsátott fénysugár.
· Biztonsági kiegészítés: A speciális lencsekialakítás és a diódán található diffúzor miatt a fény nem koncentrálható egyetlen mikroszkopikus pontba, így gyújtóhatással („égetéssel”) nem rendelkezik.
Hőtermelés és tárolás
A beépített, nagyteljesítményű VCSEL lézerdióda működés közben hőt bocsát ki. Hosszabb üzemidő alatt az alumínium burkolat természetes módon, akár 45°C-ig is felmelegedhet.
· Zárt környezetben (zsebben, hátizsákban, fegyvertokban, nem szellőző helyen) a tartós használat vagy a véletlen bekapcsolás szigorúan tilos! A túlmelegedés tönkreteszi a diódát és tűzveszélyes.
· Véletlen bekapcsolás elleni védelem: A kapcsoló a véletlen bekapcsolás ellen oldaltakarással biztosított. A teljes védelem érdekében a szállítás és tárolás előtt célszerű az akkumulátort eltávolítani, így megelőzhető a véletlen bekapcsolás! A készüléket soha ne hagyja bekapcsolt állapotban felügyelet nélkül. A túlzott hőterhelésből eredő meghibásodásokra a jótállás nem terjed ki!
· Kültéren a légmozgás biztosítja a megfelelő hűtést.
Vadászati jogi nyilatkozat
Figyelem! Az infrafényvető éjjellátó vagy digitális céltechnikai eszközzel történő, vadászati célú alkalmazására a mindenkori hatályos nemzeti vadászati jogszabályok, törvények és a helyi vadásztársaság belső szabályzata irányadó! A hatályos jogszabályokba ütköző, jogszerűtlen vagy engedély nélküli használatból eredő következményekért a gyártó és a forgalmazó semmilyen jogi vagy anyagi felelősséget nem vállal!
6. KARBANTARTÁS ÉS TISZTÍTÁS
· Vízállóság és menetek: A készülék IP65-ös védelemmel rendelkezik (esőálló), de víz alá meríteni tilos! Időközönként törölje át a kapcsolókupak és az elemtartó meneteit száraz ronggyal! A pormentesítés után a tökéletes zárás és a gumi O-gyűrűk épsége érdekében vékonyan kenje át a meneteket szilikonzsírral!
· Az optika tisztítása: Óvja a frontlencsét a fizikai sérülésektől! A lencsére rakódott por csökkenti a fény intenzitását! A szennyeződést vagy sarat tilos száraz ronggyal dörzsölni, mert a kemény porszemcsék megkarcolják a lencsét! A tisztításhoz használjon sűrítettlevegős spray-t, finom optikai ecsetet vagy speciális mikroszálas tisztítókendőt! Fizikai sérülés, nem rendeltetésszerű használat vagy az előírt karbantartás elmulasztása esetén a jótállás érvényét veszti!
7. HULLADÉKKEZELÉSI TÁJÉKOZTATÓ (KÖRNYEZETVÉDELEM)
A termék a 197/2014. (VIII. 1.) Korm. rendelet értelmében elektromos és elektronikus berendezésnek minősül. A tönkrement készüléket, valamint az elhasznált akkumulátorokat tilos a kommunális (háztartási) hulladékba dobni! Kérjük, adja le a kijelölt elektronikai hulladékgyűjtő helyeken vagy az értékesítés pontján, hozzájárulva ezzel a környezet védelméhez és az újra hasznosításhoz!

[image: ][image: ]

image4.png




image5.jpeg
134




image6.jpeg
|3




image1.jpeg




image2.jpeg




image3.jpeg




